Potrivit salvatorilor montani, la altitudini de peste 1.700 de metri este încă prezentă zăpada.
"Traseele turistice montane de abrupt, care fac legătura între stațiunile de pe Valea Prahovei și Platoul Bucegi, sunt în continuare închise. Nu vă riscați viața încercând să le parcurgeți, mai ales dacă nu aveți experiența necesară și echipament adecvat", arată Salvamont Prahova.
Salvatorii montani arată că în ultimele zile au înregistrat multe cazuri de turiști români și străini, în special pe Valea Caraimanului, care au fost în imposibilitatea de a mai înainta, solicitând ajutor.
(sursa: Mediafax)
Cosmin Pirv, cosmin.pirv@mediafax.ro
Keywords:TRASEE, SALVAMONT